ΘΕΜΑ 4
Σε μια γεωργική εκμετάλλευση συνυπάρχουν κλάδοι φυτικής και ζωικής παραγωγής. Συγκεκριμένα, ο ιδιοκτήτης της γεωργικής εκμετάλλευσης καλλιεργεί 100 στρέμματα με σιτάρι, βαμβάκι και καλαμπόκι και ταυτόχρονα εκτρέφει πουλερικά κρεατοπαραγωγής, για την αξιοποίηση της πλεονάζουσας οικογενειακής εργασίας. Στα 30 στρέμματα καλλιεργεί τον ένα χρόνο σιτάρι και τον επόμενο χρόνο ένα ψυχανθές (αμειψισπορά), προκειμένου να αυξήσει την παραγωγή του. Στα 50 στρέμματα καλλιεργεί βαμβάκι και στα υπόλοιπα 20 στρέμματα καλλιεργεί καλαμπόκι για την εκτροφή των πουλερικών.                                                                                                                        
α. Να αναφέρετε τους κλάδους φυτικής και ζωικής παραγωγής της συγκεκριμένης γεωργικής εκμετάλλευσης (μονάδες 10).
β. Από τους παραπάνω κλάδους παραγωγής ποιοι είναι συμπληρωματικοί και ποιοι παραπληρωματικοί (μονάδες 10) ;
[bookmark: _GoBack]γ. Ένα από τα κριτήρια που χρησιμοποιούνται για τον προσδιορισμό του μεγέθους μιας γεωργικής εκμετάλλευσης είναι ο όγκος της παραγωγής ή η ακαθάριστη πρόσοδος. Ποιο από τα δύο κριτήρια θα χρησιμοποιηθεί στη συγκεκριμένη γεωργική εκμετάλλευση (μονάδες 2); Να αιτιολογήσετε την απάντησή σας (μονάδες 3).

